3. การประกอบธุรกิจของแต่ละสายผลิตภัณฑ์

  3.1 ธุรกิจพัฒนาอสังหาริมทรัพย์

  (ก) ลักษณะผลิตภัณฑ์หรือบริการ

  รายได้ส่วนใหญ่ของบริษัทและบริษัทย่อยมากกว่าร้อยละ 80 มาจากธุรกิจพัฒนาอสังหาริมทรัพย์
  ซึ่งประกอบไปด้วย ทาวน์เฮ้าส์ บ้านเดี่ยว และคอนโดมิเนียม โครงการที่พัฒนาทั้งหมด
  จะเป็นโครงการที่ตั้งอยู่ในเขตกรุงเทพมหานครและปริมณฑล
  โดยส่วนใหญ่จะเป็นโครงการจากการซื้อที่ดินใหม่

บริษัทและบริษัทย่อยมีโครงการที่ดำเนินงานอยู่ ณ วันที่ 31 ธันวาคม 2548 ดังต่อไปนี้

[TABLE]

* สำหรับโครงการบ้านกลางกรุง (สาทร-ถนนจันทน์) และ โครงการบ้านกลางเมือง (ลาดพร้าว
80) ยังมีที่ดินที่อยู่ระหว่างการขายรวม 2 แปลง ซึ่งแสดงอยู่ในสินทรัพย์ข้อ 5.3

(2) การตลาดและภาวะการแข่งขัน

  ภาวะอุตสาหกรรมของธุรกิจพัฒนาอสังหาริมทรัพย์สามารถสรุปได้ดังนี้

ภาวะตลาดอสังหาริมทรัพย์ปี 2548 ยังคงเติบโตอย่างต่อเนื่อง
ตามการเติบโตของเศรษฐกิจของประเทศ ถึงแม้ว่าจะมีปัจจัยลบต่างๆ เช่น
ราคาน้ำมันที่ปรับตัวสูงขึ้นมาก (โดยเฉพาะอย่างยิ่ง ในไตรมาส 2
ช่วงรัฐบาลประกาศลอยตัวราคาน้ำมัน) การปรับเพิ่มขึ้นของอัตราดอกเบี้ย ไข้หวัดนก
และปัญหาความไม่สงบในภาคใต้ มากระทบก็ตาม
ในภาพรวมยังคงถือว่าภาวะตลาดอสังหาริมทรัพย์ยังคงขยายตัวได้
ดังจะเห็นได้จากตัวเลขบ้านจดทะเบียนในเขตกรุงเทพและปริมณฑล ในปี 2548 เพิ่มขึ้นเป็น
63,899 หน่วย จาก 62,796 หน่วย หรือร้อยละ 1.8 จากช่วงเดียวกันของปีก่อนหน้า
โดยแบ่งเป็นบ้านเดี่ยว 44,436 หน่วย (เพิ่มขึ้นร้อยละ 0.4 จากช่วงเดียวกันของปีก่อน)
ทาวเฮ้าส์ 13,455 หน่วย (ลดลงร้อยละ 17.8 จากช่วงเดียวกันของปีก่อน) และคอนโดมิเนียม
6,008 หน่วย (เพิ่มขึ้นร้อยละ 175.0 จากช่วงเดียวกันของปีก่อน)
โดยคอนโดมิเนียมมีการเติบโตสูงสุด จากโครงการที่เปิดตัวไป 1-2 ปีก่อน
และเริ่มก่อสร้างแล้วเสร็จในปีที่ผ่านมา

การแข่งขันในธุรกิจอสังหาริมทรัพย์ปี 2548 มีการแข่งขันค่อนข้างรุนแรง
จากผู้ประกอบการรายใหญ่ในตลาด เนื่องจากผู้ประกอบการรายย่อยถูกจำกัดมากขึ้น
ทั้งในด้านแหล่งเงินทุนและความสามารถในการแข่งขัน เช่น
การที่ธนาคารพาณิชย์เข้มงวดในการปล่อยสินเชื่อให้แก่ผู้ประกอบการมากขึ้น
ทำให้ผู้ประกอบการรายย่อยลดน้อยลง เหลือเพียงการแข่งขันที่รุนแรงจากผู้ประกอบการรายใหญ่
นอกจากการที่ผู้ประกอบการผลิตสินค้าให้สอดคล้องกับกลุ่มเป้าหมายของตนเองแล้ว
การที่สถาบันการเงินต่างๆแข่งขันกันปล่อยสินเชื่อเพื่อที่อยู่อาศัย (Mortgage)
และผู้ประกอบการใช้กลยุทธ์ในการส่งเสริมการขายมากขึ้น
ทำให้การแข่งขันยิ่งทวีความรุนแรงมากขึ้น อย่างไรก็ตาม
ผู้ประกอบการต้องบริหารต้นทุนอย่างมีประสิทธิภาพ มิเช่นนั้นอาจทำให้ผู้ประกอบการมีกำไรลดลง
เนื่องจากไม่สามารถผลักภาระต้นทุนที่สูงขึ้นจากราคาวัสดุที่เพิ่มขึ้นตามราคาน้ำมัน
และค่าใช้จ่ายในการส่งเสริมการขายให้กับผู้บริโภคได้ทั้งหมด

สำหรับการเปิดตัวโครงการในปี 2548
ประเภทบ้านที่มีการเปิดตัวมากที่สุดในแง่ของมูลค่าแล้วจะเป็นบ้านเดี่ยว รองลงมาได้แก่
คอนโดมิเนียมและทาวเฮ้าส์ ตามลำดับ และสำหรับระดับราคา สินค้าที่มีการเปิดตัวสูงสุด ได้แก่
สินค้าระดับราคา 3-5 ล้านบาทต่อยูนิต
ซึ่งแตกต่างจากปีก่อนหน้าที่มีการเปิดตัวสินค้าที่มีระดับราคามากกว่า 10 ล้านบาทต่อยูนิต สูงสุด
เนื่องจากราคาน้ำมันที่ปรับตัวสูงขึ้นมาก มีผลกระทบโดยตรงกับต้นทุนการก่อสร้าง
ทำให้ราคาบ้านมีแนวโน้มสูงขึ้นและ อัตราดอกเบี้ยที่เพิ่มสูงขึ้น ทำให้ผู้บริโภคมีกำลังซื้อลดลง
ประกอบกับในปี 2547 มีการเปิดโครงการบ้านเดี่ยวราคาสูงจำนวนมาก จนสินค้าล้นตลาด
ส่งผลให้ปี 2548 ผู้ประกอบการเปิดตัวโครงการในระดับราคาที่ต่ำลง
เพื่อให้สอดคล้องกับกำลังซื้อของผู้บริโภคมากขึ้น อย่างไรก็ตามถ้ามองในแง่จำนวนยูนิต
คอนโดมิเนียม เปิดตัวมากที่สุด โดยเฉพาะอย่างยิ่งคอนโดมิเนียมระดับราคา 1-2 ล้านบาทต่อยูนิต
เนื่องมาจากการเปลี่ยนแปลงไลฟ์สไตล์ของคนเมือง
การเดินทางโดยรถไฟฟ้าและรถไฟใต้ดินทำให้การเดินทางสะดวกมากขึ้น
ผู้บริโภคจึงให้ความสนใจคอนโดมิเนียมในเมืองมากขึ้น

สำหรับภาวะตลาดอสังหาริมทรัพย์ในอนาคต คาดว่าจะยังคงขยายตัวได้
ทั้งทางด้านอุปสงค์และอุปทาน ทางด้านอุปสงค์
ความต้องการที่อยู่อาศัยคาดว่ายังคงมีอยู่อย่างต่อเนื่อง
ตราบที่เศรษฐกิจยังคงขยายตัวอยู่ในเกณฑ์ดีและอัตราการว่างงานยังคงต่ำ ผู้บริโภคยังคงมีกำลังซื้อ
ถึงแม้ว่าความสามารถในการผ่อนชำระจะลดลงจากการเพิ่มขึ้นของอัตราดอกเบี้ยและราคาสินค้าก็ตาม
ทางด้านอุปทาน การแข่งขันคาดว่าจะยังคงรุนแรงในทุกประเภทสินค้า ไม่ว่าจะเป็นบ้านเดี่ยว
ทาวเฮ้าส์ หรือคอนโดมิเนียม และ คาดว่าจะมีผู้ประกอบการจะเปิดตัวโครงการระดับกลางถึงล่าง
มากขึ้น เนื่องจากสินค้าในระดับราคานี้ ยังคงเป็นที่ต้องการของผู้บริโภคอยู่มาก
และการพัฒนาระบบขนส่งมวลชนทำให้สินค้ากระจายออกสู่นอกเมืองมากขึ้น
ผู้ประกอบการที่มีสินค้าตรงกับความต้องการ จะได้เปรียบทางการแข่งขันมากขึ้น

  กลยุทธ์การแข่งขัน

บริษัทมีนโยบายที่จะสร้างบ้านในทำเลที่ตั้งในเขตเมืองหรือใกล้ศูนย์กลางทางธุรกิจเป็นหลัก
โดยจะเน้นที่อยู่อาศัยในตลาดระดับกลาง (ระดับราคา 3-6 ล้านบาท) ซึ่งแตกต่างจากบริษัทอื่น ๆ
ซึ่งจะเน้นที่อยู่อาศัยระดับบนในพื้นที่นอกเมือง
นอกจากนี้บริษัทยังมีนโยบายพัฒนาแต่ละโครงการทันทีหลังจากซื้อที่ดินซึ่งเป็นวัตถุดิบหลัก
ทำให้อัตราการหมุนเวียนของสินค้าเร็วขึ้นเมื่อเทียบกับบริษัทคู่แข่ง และใช้สื่อโฆษณาทางทีวี
หนังสือพิมพ์ และป้ายโฆษณาตามจุดต่างๆ ที่สำคัญ
และพยายามที่จะรักษาคุณภาพมาตรฐานของบ้านที่สร้าง การบริการก่อนและหลังการขาย
รวมทั้งมีบ้านบางส่วนที่มีการก่อสร้างก่อนขาย ประมาณ 60 – 80 %
เพื่อสร้างความเชื่อมั่นให้กับลูกค้า รวมถึงการใช้แนวคิดบิ๊กซิตี้ ซึ่งจะเน้นสไตล์แบบบ้านในเมืองใหญ่ๆ
เช่น นิวยอร์ก ปารีส บริติส โมนาโค ฯลฯ โดยได้รับการตอบสนองจากลูกค้าเป็นอย่างดี
และจากการที่สินค้าส่วนใหญ่ของบริษัทในปัจจุบัน เป็นทาวน์เฮ้าส์
ซึ่งเน้นลูกค้าที่ต้องการที่อยู่อาศัยในเขตเมืองที่มีการคมนาคมสะดวก จึงมีคู่แข่งขันรายใหญ่น้อยราย
ซึ่งจะมีที่อยู่อาศัยในทำเลที่แตกต่างกันด้วย และด้วยชื่อเสียงในด้านคุณภาพ และบริการ
รวมทั้งการสำรวจความต้องการของผู้อยู่อาศัยในแต่ละพื้นที่เพื่อให้ได้ที่อยู่อาศัยที่ตรงตามความต้องการ
จึงทำให้สินค้าของบริษัทเป็นที่ต้องการของผู้บริโภค

อย่างไรก็ตาม
บริษัทได้ปรับกลยุทธ์การแข่งขันเพิ่มโดยการเจาะตลาดที่อยู่อาศัยในระดับราคาประมาณ
800,000-1,200,000 บาท จากการดำเนินงานโดย บจ.ทริลเลี่ยน ดีเวลลอปเม้นท์
โดยใช้เทคโนโลยีการก่อสร้างสำเร็จรูป และเน้นกลุ่มเป้าหมายในเขตปริมณฑล
จากการศึกษาและวิจัยพบว่า ที่อยู่อาศัยในระดับราคาต่ำกว่า 1
ล้านบาทที่มีคุณภาพและมาตรฐานเพียงพอเป็นที่ยอมรับ มีผู้ประกอบการเพียง 1-2 รายเท่านั้น
ในขณะที่ความต้องการในตลาดยังมีอยู่มาก ซึ่งสามารถสรุปได้ดังนี้

1.  พิจารณาพื้นที่ของโครงการที่จะทำการพัฒนา
    โดยจะต้องเป็นโครงการใหญ่เนื่องจากเป็นการขายบ้านราคาถูก
    จึงต้องมีการก่อสร้างเป็นจำนวนมากเพื่อให้เกิด Economy of Scale

2.  โครงการต้องมีการเดินทางสะดวก แม้จะไม่ติดถนนใหญ่ก็ตาม
    ต้องมีรถโดยสารประจำทางวิ่งเข้าออกสม่ำเสมอ

3.  ราคาที่ดินมีราคาถูกเหมาะสมที่จะสามารถพัฒนาเป็นบ้านราคาถูกได้

4.  การก่อสร้างที่รวดเร็วและได้คุณภาพสมกับราคา โดยทริลเลี่ยนจะนำวิธีการผลิตแบบ
    Pre-Cast Concrete System มาใช้ในการผลิตเพื่อให้มีต้นทุนที่ต่ำ และ เสร็จได้รวดเร็ว
    โดยยังคงสามารถรักษาคุณภาพที่ดีไว้ได้

5.  การใช้กลยุทธ์ต่างๆ ทางการตลาดในการประชาสัมพันธ์และดึงดูดลูกค้าเป้าหมาย

  กลุ่มลูกค้าเป้าหมาย

กลุ่มลูกค้าเป้าหมายของบริษัทจะเป็นกลุ่มลูกค้าชนชั้นกลางขึ้นไปที่นิยมความสะดวกสบายในการเดินทางไปทำงานและนิยมที่จะซื้อทาวน์เฮ้าส์
บ้านเดี่ยว หรือคอนโดมิเนียม ในเขตพื้นที่ตัวเมืองหรือศูนย์กลางธุรกิจ (Center Business
District) ของกรุงเทพมหานคร

สำหรับทริลเลี่ยนจะเน้นกลุ่มผู้มีรายได้น้อย และต้องการมีที่พักอาศัยเป็นของตนเอง
หรือเป็นกลุ่มคนที่ต้องการแยกครอบครัวออกจากครอบครัวเดิม หรือ ต้องการสร้างครอบครัวใหม่

  การตลาดและการจัดจำหน่าย

บริษัทและบริษัทย่อยใช้การโฆษณาผ่านสื่อต่างๆ
รวมทั้งการใช้ประโยชน์จากฐานลูกค้าหรือผู้มาเยี่ยมชมโครงการที่มีอยู่ แต่สื่อหลักที่ใช้จะเป็น
ป้ายโฆษณา และหนังสือพิมพ์ เพื่อให้ลูกค้าเข้ามาติดต่อโดยตรง ที่สำนักงานขายของโครงการ
การที่ป้ายโฆษณาเป็นสื่อที่สำคัญที่ใช้ เนื่องจากเห็นว่าความต้องการที่อยู่อาศัยนั้นจะมีลักษณะ
"Geographic Demand" คือลูกค้าส่วนใหญ่น่าจะเป็นบุคคลที่รู้จักและคุ้นเคยกับพื้นที่ที่โครงการตั้งอยู่

โครงการส่วนใหญ่ของบริษัทจะเป็นทาวน์เฮ้าส์ รองลงมาจะเป็นบ้านเดี่ยวและดอนโดมิเนียม
โดยการเลือกรูปแบบที่อยู่อาศัยนี้จะขึ้นอยู่กับความเหมาะสมทางการตลาดของทำเลที่ตั้งของแต่ละโครงการ
โดยบริษัทจะเน้นที่ตั้งอยู่ในรอบชั้นในของกรุงเทพมหานคร ในระดับราคา 3-6 ล้านบาทเป็นหลัก
เนื่องจากผู้ประกอบการส่วนใหญ่จะเน้นการทำโครงการในระดับราคาสูงมากกว่า ดังนั้น
ตลาดที่อยู่อาศัยในระดับกลางจึงมีการแข่งขันที่ไม่สูงนักเมื่อเทียบกับตลาดระดับบน
จุดแข็งทางด้านการตลาดของบริษัทและบริษัทย่อย คือ
การเลือกทำเลที่ตั้งโครงการที่ตอบสนองผู้บริโภคได้ดี ซึ่งมาจากการทำการสำรวจทางด้านการตลาด
และมีการทำอย่างต่อเนื่องเพื่อสร้างภาพพจน์ของสินค้าต่อลูกค้า
โครงการใหม่ส่วนใหญ่ของบริษัทและบริษัทย่อย จะเปิดตัวภายใต้ชื่อ [] ซึ่งประกอบไปด้วยโครงการ
“บ้านกลางกรุง” “บ้านกลางเมือง” และ “The City” ซึ่งจะแยกด้วยระดับราคาจาก A+
ไปจนถึง B โดยมีกลุ่มลูกค้าเป้าหมายดังนี้

  ------------- ---------- -------------- ------------ ---------------------
  โครงการ       ประเภท     ช่วงราคา        อายุกลุ่มลูกค้า   ระดับรายได้ต่อครัวเรือน

  บ้านกลางกรุง    ทาวน์เฮ้าส์   6 ล้านบาทขึ้นไป   35-40 ปี      120,000-150,000
                                                       บาท/เดือน

  บ้านกลางเมือง   ทาวน์เฮ้าส์   3-6 ล้านบาท     30-35 ปี      70,000-100,000
                                                       บาท/เดือน

  เดอะ ซิตี้       บ้านเดี่ยว    ประมาณ 7       มากกว่า 40 ปี  มากกว่า 150,000
                           ล้านบาท                      บาท/เดือน
  ------------- ---------- -------------- ------------ ---------------------

  (ค) การจัดหาผลิตภัณฑ์เพื่อจำหน่าย

  ลักษณะการจัดให้ได้มาซึ่งผลิตภัณฑ์

  ในการพัฒนาอสังหาริมทรัพย์เพื่อขายนั้น ขั้นตอนจะเริ่มตั้งแต่การซื้อที่ดินมาพัฒนา และโอนให้ลูกค้า
  ซึ่งสามารถเขียนเป็นแผนผังได้พอเป็นสังเขป ดังต่อไปนี้

วิธีการซื้อที่ดินของบริษัท สามารถแบ่งได้ดังนี้

1.  ลงประกาศโฆษณาแสดงความต้องการจะซื้อที่ดินในสื่อสิ่งพิมพ์ต่างๆ

2.  ให้นายหน้าขายที่ดินไปดำเนินการจัดหาที่ดิน ตามความต้องการที่บริษัทกำหนด

3.  ติดต่อไปยังสถาบันการเงินต่างๆ
    ซึ่งส่วนใหญ่จะเป็นที่ดินของลูกค้าที่มีปัญหาของสถาบันการเงินนั้นๆ

ในการก่อสร้างโครงการต่างๆ ของบริษัท
เดิมผู้รับเหมาของบริษัทจะเป็นผู้จัดหาวัสดุก่อสร้างเพื่อใช้ในการก่อสร้างตามที่ได้ตกลงไว้กับบริษัท
แต่เนื่องจากในสภาวะปัจจุบันที่มีผลมาจากเศรษฐกิจตกต่ำและมีการแข่งขันสูง
วัตถุดิบส่วนใหญ่บริษัทจึงจำเป็นต้องจัดหาเองเพื่อให้ได้ต้นทุนที่ถูกลงและได้รับเครดิตทางการค้าที่ดีขึ้น
วัตถุดิบที่บริษัทซื้อเองได้แก่ เสาเข็ม คอนกรีตโครงสร้าง ปูนซิเมนต์ เหล็กเส้น กระเบื้อง เซรามิค
สุขภัณฑ์ เป็นต้น ทั้งนี้บริษัทจะซื้อจากผู้จำหน่ายในประเทศหลายรายแทนการพึ่งพิงรายใดรายหนึ่ง
โดยจะพิจารณาจากราคาและคุณภาพของวัตถุดิบประเภทนั้นๆ เป็นหลัก

  ผลกระทบต่อสิ่งแวดล้อม

สำหรับธุรกิจพัฒนาอสังหาริมทรัพย์ ระบบการจัดสร้างสาธารณูปโภคของโครงการต่างๆ
อาจมีผลกระทบต่อสิ่งแวดล้อม ที่สำคัญคือ
ระบบระบายน้ำของโครงการอาจมีผลกระทบทำให้เกิดน้ำเสียต่อแหล่งน้ำสาธารณะได้
หากระบบบำบัดไม่ดีพอ
อย่างไรก็ตามบริษัทได้จัดให้มีระบบการกำจัดน้ำเสียในบ้านแต่ละหลังที่บริษัทสร้างขึ้นก่อนที่จะระบายน้ำที่ได้รับการบำบัดแล้วลงบ่อพักเพื่อให้สามารถตรวจสอบว่าได้มาตรฐานตามที่กำหนดหรือไม่ก่อนที่จะระบายลงทางน้ำสาธารณะต่อไปเพื่อมิให้มีผลกระทบต่อแหล่งน้ำสาธารณะ

  งานที่ยังไม่ได้ส่งมอบ

บริษัทและบริษัทย่อยรับรู้รายได้ตามอัตราส่วนของงานที่ทำเสร็จ
โดยจะรับรู้รายได้เมื่อได้รับชำระเงินเกินกว่าร้อยละ 20 ของสัญญาแต่ละสัญญา
และงานระหว่างก่อสร้างได้ผ่านขั้นตอนเบื้องต้นแล้วเกินกว่าร้อยละ 10
ของงานก่อสร้างทั้งโครงการ ในกรณีคอนโดมิเนียมจะต้องมียอดขายร้อยละ 40 ของพื้นที่ที่เปิดขาย

ณ วันที่ 31 ธันวาคม 2548
บริษัทและบริษัทย่อยมีบ้านที่อยู่ระหว่างการก่อสร้างซึ่งเป็นยอดบ้านที่ได้ทำสัญญาแล้วและรอส่งมอบให้แก่ลูกค้า
ดังตารางต่อไปนี้

+---+-----------------------+------------------+-----------+----------+
| ล |   โครงการ             |   ที่ตั้ง            |   บ       |          |
| ำ |                       |                  | ้านรอส่งมอบ |          |
| ด |                       |                  |           |          |
| ับ |                       |                  |           |          |
+===+=======================+==================+===========+==========+
|   |                       |                  |   มูลค่าขาย |   จ      |
|   |                       |                  |           | ำนวนหน่วย |
|   |                       |                  |           |          |
|   |                       |                  |  (ล้านบาท) |   (ยูนิต)  |
+---+-----------------------+------------------+-----------+----------+
| 1 |   บ้านเพลส แอนด์ พาร์ค   |   ถ.ประชาอุทิศ     |   35      |   8      |
|   |                       |   จ.สมุทรปราการ   |           |          |
+---+-----------------------+------------------+-----------+----------+
| 2 |   THE CITY (ปิ่นเกล้า)   |   ถ.ปิ่น           |   49      |   6      |
|   |                       | เกล้า-พุทธมณฑลสาย2 |           |          |
+---+-----------------------+------------------+-----------+----------+
| 3 |   บ้านกลางกรุง Office   |   ซ.ลาดพร้าว 71   |   168     |   14     |
|   |   Park ลาดพร้าว 71     |                  |           |          |
+---+-----------------------+------------------+-----------+----------+
| 4 |   บ้านกลางกรุง          |   เขตปทุมวัน       |   2,590   |   535    |
|   |   (สยาม-ปทุมวัน)        |                  |           |          |
+---+-----------------------+------------------+-----------+----------+
| 5 |   บ้านกลางเมือง (บริติส   |   ถ.ศรีนครินทร์     |   144     |   32     |
|   |   ทาวน์ ศรีนครินทร์)      |                  |           |          |
+---+-----------------------+------------------+-----------+----------+
| 6 | บ้านกลางกรุง Grand      |   ถ.พระราม 3     |   947     |   125    |
|   | Vienna พระราม 3       |                  |           |          |
+---+-----------------------+------------------+-----------+----------+
| 7 | บ้านกลางเมือง Grand De  |   ถ.รัชดาภิเษก     |   219     |   47     |
|   | Paris รัชดา-พระราม 9   |                  |           |          |
+---+-----------------------+------------------+-----------+----------+
| 8 | บ้านกลางเมือง Luzern    |   ถ.สุขุมวิท 77     |   71      |   22     |
|   | สุขุมวิท 77              |                  |           |          |
+---+-----------------------+------------------+-----------+----------+
| 9 |   บ้านกลางกรุง Office   |   ถ.บางนา - ตราด |   270     |   29     |
|   |   Park สุขุมวิท - บางนา  |                  |           |          |
+---+-----------------------+------------------+-----------+----------+
| 1 |   THE CITY (พระราม5 - |   ถ.พระราม 5     |   91      |   10     |
| 0 |   ปิ่นเกล้า)             |                  |           |          |
+---+-----------------------+------------------+-----------+----------+
| 1 |   บ้านกลางเมือง The     |   ถ.รัชโยธิน -     |   32      |   5      |
| 1 |   Paris (รัชวิภา)       |   ประชาชื่น        |           |          |
+---+-----------------------+------------------+-----------+----------+
| 1 |   มนวดี เอ็กซ์คลูซีฟ*      |   ถ.บางบัวทอง     |   30      |   31     |
| 2 |                       |                  |           |          |
+---+-----------------------+------------------+-----------+----------+
|   |   รวม                 |                  |   4,646   |   864    |
+---+-----------------------+------------------+-----------+----------+

  * โครงการดังกล่าว ดำเนินการโดยบริษัท ทริลเลี่ยน ดีเวลลอปเม้นท์ จำกัด